
Ministru kabineta sēdes protokollēmums

Informatīvais ziņojums "Informatīvais ziņojums “Par vēja parku attīstību Latvijā un aizsardzības nozares operacionālajām vajadzībām”"

· 1. Pieņemt zināšanai iesniegto informatīvā ziņojuma projektu.
· 2. Pēc informatīvā ziņojuma pieņemšanas Ministru kabinetā, Klimata un enerģētikas ministrijai viena mēneša laikā izveidot darba grupu kompensējošo risinājumu, ar ko mazināt vēja parku ierīkošanas potenciālo ietekmi uz valsts aizsardzības objektiem, izstrādei un to finansēšanai izmantojamo avotu noteikšanai.
· 3. Aizsardzības ministrijai pēc šī protokollēmuma 2. punktā minēto priekšlikumu izstrādes nodrošināt pētījuma veikšanu un sagatavot priekšlikumus par tām teritorijām, kurās būtu iespējams attīstīt vēja parkus, uzstādot pēc iespējas mazāku radaru skaitu.
· 4. Pēc informatīvā ziņojuma pieņemšanas Ministru kabinetā, Aizsardzības ministrijai trīs mēnešu laikā izstrādāt grozījumus likuma “Par aviāciju” 113.4 pantā, papildinot to ar iespēju Aizsardzības ministrijai vienoties par kompensējošo risinājumu, lai nodrošinātu netraucētu un drošu navigācijas tehniskā līdzekļa darbību Latvijas teritorijā arī ārpus noteiktajām aizsargjoslām.
· 5. Zemkopības ministrijai nodrošināt, ka akciju sabiedrība "Latvijas valsts meži" atmaksā iemaksāto drošības naudu saskaņā ar Ministru kabineta 2018. gada 19. jūnija noteikumiem Nr. 350 "Publiskas personas zemes nomas un apbūves tiesības noteikumi" organizētās izsoles "Par apbūves tiesības piešķiršanu vēja parka moduļa ierīkošanai 2023. gada izsoles platībās" (turpmāk - Izsole) uzvarētājiem, kuru nosolītās Izsoles daļas pilnībā vai daļēji atrodas informatīvā ziņojuma pielikumā pievienotajā kartē norādītajās sarkanajās un dzeltenajās zonās un ar kuriem nav iespējams noslēgt apbūves tiesības līgumu vai kuri ir atteikušies noslēgt apbūves tiesību līgumu, ņemot vērā informatīvā ziņojuma pielikumā pievienotajā kartē paredzētos vēja parku būvniecības ierobežojumus.
· 6. Pēc Informatīvā ziņojuma pieņemšanas Ministru kabinetā, Aizsardzības ministrijai viena mēneša laikā publicēt vēja parku ierīkošanas pieļaujamības karti savā tīmekļvietnē un to atjaunot, ja tiek veiktas izmaiņas valsts aizsardzības objektu izvietojumā un daudzumā.

